Bruin, die geheim vir sexy oë? | SARIE
Byna elke vrou het 'n staatmaker-swart oogomlyner in haar grimeersakkie. Dit bly 'n vinnige manier om 'n sexy voorkoms te skep. Tog is 'n swart oogomlyner nie altyd die beste kleur om jou oë werklik tot hul reg te laat kom nie. Soms het 'n sagte bruin een meer trefkrag! Vra maar die Hollywood-ikoon Marilyn Monroe …
Talle bekendes soos Kendall Jenner, Sofía Vergara en Olivia Wilde gebruik dus liefs 'n bruin oogomlyner om hul oë subtiele definisie te gee en effens rokerig te laat lyk. Dit sorg ook vir 'n meer natuurlike en moeitelose voorkoms vir jou oë.
Bruin oogomlyner was selfs vir Marilyn Monroe 'n slim mooimaak-truuk. Sy het byna nooit swart oogomlyner gebruik nie omdat sy geglo het bruin beklemtoon haar blou oë meer. Sy het met bruin oogomlyner 'n lyn teenaan haar boonste wimpers getrek en dit 'n entjie verby laat strek. Die lyn teen haar onderste wimpers het dan net van die middel van haar oog gestrek en ook net verby die buitehoek. Sy het altyd seker gemaak dat die twee lyne wat verby elke oog gestrek het, nie aan mekaar raak nie, anders sou dit haar oë kleiner laat lyk het.
If there was ever a season to channel your inner Marilyn, this is it! Pair a slick cat eye with Ruby Tuesday Colour Elixir Lipstick for a shot of glamour. #WeekendMakeUp A photo posted by Max Factor South Africa (@maxfactorsa) on Nov 20, 2015 at 5:40am PST
Bruin oogomlyner hoef gelukkig nie vervelig te wees nie! Kies 'n donkerbruin, "espresso"-skakering vir groen oë, 'n warmer sjokolade bruin vir blou oë en 'n grysbruin skakering vir bruin oë. Trek, soos Marilyn, die lyn teenaan jou boonste en onderste wimperlyne en laat dit verby die buitehoeke van jou oë strek. Dit "lig" jou oë en laat jou jonger lyk. Gebruik jou vinger of 'n dun sponsie om die lyntjie effens te smeer (smudge) vir 'n ingeleefde rokerige voorkoms.
Probeer dié bruin oogomlyners:
Max Factor Liquid Effect Pencil in Brown Blaze (R120). By Clicks
Estée Lauder Double Wear Stay-In-Place Eye Pencil in Coffee (R345)
Almay Intense i-Color Gel Smooth Liner in Espresso (R179)
Clinique Quick Liner for Eyes in Smokey Brown (R285)
L'Oréal Paris Infallible Stylo Eyeliner Waterproof in Chocolate Addict (R80)
53 jaar ná die ikoniese Marilyn Monroe se dood is sy steeds gewild! Sy verdien sowat R196 miljoen per jaar en was in 2014 sesde op die tydskrif Forbes se jaarlikse lys van bekendes wat die meeste verdien ná hul dood. Sy't selfs verlede jaar in 'n advertensieveldtog vir die grimeerhuis Max Factor gepronk ter viering van hul honderdste bestaansjaar.